3. sz. Melléklet a      /2025. sz. Képviselő-testületi határozathoz
BÉRLETI SZERZŐDÉS 
III. számú módosítása

amely létrejött egyrészről: Kiskőrös Város Önkormányzata (székhely: 6200 Kiskőrös, Petőfi Sándor tér 1. adószám: 15724784-2-03, statisztikai számjel: 15724784-8411-321-03, törzskönyvi azonosító szám: 724782, képviseli: Domonyi László Mihály polgármester), mint az ingatlan tulajdonosa (a továbbiakban: Bérbeadó), 
másrészről: ÜDE-KUNSÁG Vidékfejlesztési Egyesület (6200 Kiskőrös, Luther M. tér 1. adószám: 18281215-1-03, statisztikai számjel: 18281215-8413-529-03, nyilvántartási szám: 03-02-0003229, képviseli: Suhajda Antal elnökségi tag), mint bérlő (a továbbiakban: Bérlő) (a továbbiakban felek együttesen: Szerződő Felek) között az alulírott napon és helyen, az alábbi feltételek mellett: 

Előzmény:

Szerződő Felek rögzítik, hogy közöttük 2012. június 08. napján bérleti szerződés (a továbbiakban: Alapszerződés) jött létre, mely 2012. július 11. napján módosításra került, a Bérbeadó kizárólagos tulajdonában lévő, Kiskőrös 2677/2 hrsz-ú, természetben 6200 Kiskőrös, Luther tér 1. szám alatti ingatlan 22,8 m2 és 15,732 m2 nagyságú irodahelyiségek bérlete tárgyában. Szerződő Felek az Alapszerződést meghatározott időtartamra, 2022. május 31. napjáig kötötték meg. Bérlő 2022. május 09-i írásbeli nyilatkozata alapján – a veszélyhelyzettel összefüggő átmeneti szabályokról szóló 2021. évi XCIX. törvény 152. § (1) és (6) bekezdéseire figyelemmel – a bérelt irodahelyiségekre vonatkozó bérleti jogviszonya 2022. december 31. napjáig meghosszabbodott. A Képviselő-testület 113/2022. sz. határozata alapján Szerződő Felek a bérleti szerződést a közüzemi költségek megosztása, illetve a bérleti szerződés 2025. október 30. napjáig történő meghosszabbítása tárgyában módosították. Tekintettel a bérleti szerződés 2025. október 30. napjával történő megszűnésére, Szerződő Felek közös megegyezéssel a bérleti jogviszonyt további 3 éves időtartamra meghosszabbítják, a bérleti szerződést az alábbiak szerint módosítják:

1. Az Alapszerződés 8. pontja helyébe az alábbi szövegrész lép: 
„Jelen megállapodás 2012. június 01. napjától meghatározott időtartamra, 2028. október 29. napjáig érvényes, de legfeljebb a bérleti szerződésben, valamint 87/2012., a 113/2022. és a        /2025. számú képviselő-testületi határozatban meghatározott feltételek fennállásának időtartamára szól.”

1. Az Alapszerződésnek az I. és a II. számú módosításának a jelen szerződésmódosítással nem érintett részei a Szerződés megszűnéséig változatlan tartalommal hatályban maradnak.

Szerződő Felek a jelen szerződést – amely 4 egymással mindenben megegyező példányban készült - elolvasás és kölcsönös értelmezés után, mint akaratukkal mindenben megegyezőt, helybenhagyólag írták alá.

Kiskőrös, 2025.október 

Kiskőrös Város Önkormányzata,	ÜDE-KUNSÁG Vidékfejlesztési Egyesület,
mint bérbeadó képviseletében: 	mint bérlő képviseletében:

	Domonyi László	Suhajda Antal
	polgármester	elnökségi tag

Ellenjegyzem:

	dr. Turán Csaba
	jegyző

